
08 septembrie 2005
R A P O R T

asupra proiectului de Lege privind aprobarea Ordonanţei de urgenţă a Guvernului nr.98/2005 pentru modificarea art.81 din 

Legea nr.19/2000 privind sistemul public de pensii şi alte drepturi de asigurări sociale
1. În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru muncă şi protecţie socială a fost sesizată pentru dezbatere pe fond în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.98/2005 pentru modificarea art.81 din Legea nr.19/2000 privind sistemul public de pensii şi alte drepturi de asigurări sociale, trimis cu adresa nr. PL-x 322 din 26 iulie 2005.

La întocmirea prezentului raport, Comisia a avut în vedere avizele Consiliului Legislativ (nr.994/18.07.2005) şi Comisiei juridice, de disciplină şi imunităţi (nr.P.L.x 322/30.08.2005).
Proiectul de lege are ca obiect de reglementare modificarea articolului 81 din Legea nr.19/2000 privind sistemul public de pensii în sensul majorării punctajului mediu anual aferent pensiilor din sistemul public, prin hotărâri ale Guvernului.
Comisia propune Plenului adoptarea proiectului de lege întrucât acesta urmăreşte eliminarea discrepanţelor dintre cuantumurile pensiilor cuvenite persoanelor care provin din fostul sistem de asigurări sociale pentru agricultori şi cuantumurile pensiilor agricultorilor stabilite în baza legislaţiei actuale, elemente care vizează interesul public şi au caracter de urgenţă.
2. Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.
3. La dezbaterea proiectului au participat, în conformitate cu prevederile art.51 şi 52 din Regulamentul Camerei Deputaţilor:

a) din partea Guvernului: d-l Cătălin Dănilă, Secretar de Stat – Ministerul Muncii, Solidarităţii Sociale şi Familiei;
b) invitaţi: d-na Georgeta Gheorghe, director – Ministerul Muncii, Solidarităţii Sociale şi Familiei.
4. La lucrările comisiei au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu majoritate din voturile celor prezenţi.

5. Proiectul de lege a fost adoptat de Senat în şedinţa din 25 iulie 2005.
6. Potrivit art.75 din Constituţia României, republicată, şi art.86 din Regulamentul Camerei Deputaţilor, Camera Deputaţilor este Cameră decizională.

În urma dezbaterii în şedinţa din 6 septembrie 2005, comisia propune admiterea cu modificări a proiectului de lege.

Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse

	1
	__
	Titlul legii

privind aprobarea Ordonanţei de urgenţă a Guvernului 98/2005 pentru modificarea art.81 din Legea nr.19/2000 privind sistemul public de pensii şi alte drepturi de asigurări sociale


	Se propune modificarea textului după cum urmează:

“Lege privind aprobarea Ordonanţei de urgenţă a Guvernului nr.98/2005 pentru modificarea art.81 din Legea nr.19/2000 privind sistemul public de pensii şi alte drepturi de asigurări sociale”
	Pentru corectarea unei erori materiale şi respectarea normelor de tehnică legislativă

	2
	__
	ARTICOL UNIC. – Se aprobă Ordonanţa de urgenţă a Guvernului nr.98 din 14 iulie 2005 pentru modificarea art.81 din Legea nr.19/2000 privind sistemul public de pensii şi alte drepturi de asigurări sociale, publicată în Monitorul Oficial al României, Partea I, nr.637 din 20 iulie 2005.


	Se propune reformularea textului după cum urmează:

“Articol unic. – Se aprobă Ordonanţa de urgenţă a Guvernului nr.98 din 14 iulie 2005 pentru modificarea art.81 din Legea nr.19/2000 privind sistemul public de pensii şi alte drepturi de asigurări sociale, publicată în Monitorul Oficial al României, Partea I, nr.637 din 20 iulie 2005, cu următoarea modificare:”


	Ca urmare a modificării propuse în prezentul raport.

	3
	Titlul ordonanţei

Ordonanţă de urgenţă pentru modificarea art.81 din Legea nr.19/2000 privind sistemul public de pensii şi alte drepturi de asigurări sociale


	Nemodificat 
	Nemodificat 

	4
	Articol unic. – Articolul 81 din Legea nr.19/2000 privind sistemul public de pensii şi alte drepturi de asigurări sociale, publicată în Monitorul Oficial al României, Partea I, nr.140 din 1 aprilie 2000, cu modificările şi completările ulterioare, se modifică şi va avea următorul cuprins:

„Art.81. – Punctajul mediu anual aferent pensiilor din sistemul public se poate majora prin măsuri adoptate prin hotărâri ale Guvernului.”


	Nemodificat 
	Se propune introducerea în Legea de aprobare a unui text nou, cu următorul cuprins:

„Articolul unic va avea următorul cuprins:”

„Articol unic. – Articolul 81 din Legea nr.19/2000 privind sistemul public de pensii şi alte drepturi de asigurări sociale, publicată în Monitorul Oficial al României, Partea I, nr.140 din 1 aprilie 2000, cu modificările şi completările ulterioare, se modifică şi va avea următorul cuprins:

„Art.81. – Punctajul mediu anual aferent pensiilor din sistemul public se majorează prin măsuri adoptate prin hotărâri ale Guvernului.”

Autor: deputat Marian Sârbu

	Pentru exprimarea mai clară a voinţei politice.



Comisia a propus aprobarea proiectului în forma prezentată în prezentul raport cu 15 voturi pentru şi 2 voturi împotrivă.
PREŞEDINTE,





SECRETAR,


Stelian DUŢU





Karoly KEREKES

Întocmit, 

Expert Monica Rallu CURTA

